หุ้นปิดภาคเช้าร่วง 2.88 จุด
หุ้นไทยปิดภาคเช้าที่ระดับ&nbsp; 770.84 จุด&nbsp; ลดลง 2.88&nbsp; จุด&nbsp; แกว่งตัวขึ้นตามทิศทางตลาดหุ้นเพื่อนบ้านที่ขานรับบวกการแก้ปัญหาหนี้ยุโรป
13 พ.ค. 2553

หุ้นไทยปิดภาคเช้าที่ระดับ  770.84 จุด  ลดลง 2.88  จุด  แกว่งตัวขึ้นตามทิศทางตลาดหุ้นเพื่อนบ้านที่ขานรับบวกการแก้ปัญหาหนี้ยุโรป
ตลาดหุ้นไทยปิดภาคเช้าที่ระดับ  770.84 จุด  ลดลง 2.88  จุด  หรือ 0.37%  มูลค่าการซื้อขาย  9,177.10 ล้านบาท  โดยภาพรวมตลาดหุ้นเคลื่อนไหวอยู่ในแดนบวกและเคลื่อนไหวแคบๆ ก่อนอ่อนตัวปิดในแดนลบ โดยดัชนีทำระดับสูงสุดไว้ที่ 777.77 จุด และต่ำสุดที่ 770.36 จุด
นักวิเคราะห์หลักทรัพย์ กล่าวว่า หุ้นแกว่งตัวขึ้นตามทิศทางตลาดหุ้นเพื่อนบ้าน ที่ขานรับข่าวบวกการแก้ปัญหาหนี้ยุโรป จนส่งผลให้ตลาดหุ้นสหรัฐคืนวานนี้ดีดขึ้นกว่า 1.4% แต่ประเมินว่าจะเป็นเพียงปัจจัยบวกในระยะสั้น เพราะการแก้ปัญหาหนี้ในยุโรป ยังต้องใช้เวลา และความร่วมมืออย่างจริงจังของกลุ่มประเทศในยูโรโซน 
ขณะที่ความเสี่ยงการเมืองในประเทศก็อาจเพิ่มสูงขึ้น หลังกลุ่ม นปช. อาจเปลี่ยนแกนนำ ที่มีแนวโน้มนิยมความรุนแรงมากกว่าเดิม รวมถึงกระแสข่าวที่รัฐบาลจะ ยกเลิกกำหนดการเลือกตั้งวันที่ 14 พ.ย. 53 หลังกลุ่ม นปช. ประกาศไม่ยอมยุติการชุมนุม จึงทำให้ปัจจัยการเมืองในประเทศเกิดความเสี่ยงขึ้นอีกครั้ง  การฝ่าแนวต้าน 780 จุดยังไม่ใช่เรื่องง่ายดาย จึงมองแนวรับที่น่าสนใจลงทุนน่าจะเป็น 750 จุดมากกว่า 
สำหรับแนวโน้มช่วงบ่ายคาดว่าดัชนียังแกว่งตัวในกรอบแคบๆ เช่นเดียวกับในช่วงเช้า โดยแนวรับอยู่ที่ 765 จุด แนวต้าน 780 จุด